**⏴ במבט חדש לכיתה א**

**צריך לאכול**

**היקף יחידת הלימוד:** שעור

**עמודים:** 33 - 35

# מטרות

* התלמידים יסבירו שחשוב לאכול מזון מגוון כדי לספק לגוף את החומרים שלהם הוא זקוק כדי לגדול ולפעול.

# היערכות לשיעור

* מבקשים מהילדים להביא תמונות מאלבום התמונות הפרטי: כתינוק/ת, בפעוטון, בכיתה א (תמונה עכשווית).
* להכין כרטיסי מילים: **מזון, לגדול, להתפתח, להיות פעילים**
* מומלץ לקרוא את **ההבהרות המתודיות** המתייחסות לנושאי הלימוד במדריך למורה, עמוד 88.

**מהלך השיעור - ראו בעמודים הבאים.**

# מהלך השיעור: צריך לאכול

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בחשיבות שבאכילת מזון מגוון לאספקת החומרים שלהם הגוף זקוק כדי לגדול ולפעול.אוספים מהתלמידים את התמונות שהם מצולמים כשהיו תינוקות ותולים אותן בכיתה.משחקים עם הילדים במשחק זיהוי. עוברים בין התמונות מזהים את התלמיד היום בעזרת תמונתו כשהיה תינוק. עורכים דיון, שואלים:* מדוע התקשינו לזהות את הילדים?
* איזה שינוי חל בתינוקות?
* מה גרם לשינוי/גדילה?
* כיצד המזון משפיע על הגוף שלנו?

מטרת המשימה לברר אילו שינויים חלו בגופנו ואילו גורמים תרמו לשינויים אלה (למשל מזון). |
| התנסות 1  | מבצעים את המשימה **אוכלים וגדלים** שבעמודים 33 – 34. ללא הפעילות בריבוע השמאלי שבעמוד 33 (איך אראה כשאהיה גדול/גדולה)מטרת המשימה היא להצביע על החשיבות באכילת מזון. הצורך שלנו במזון נובע מהצורך בחומרים שונים שמסייעים לגוף לגדול ולהתפתח.  |
| התנסות 2 | מבצעים את המשימה **אוכלים ופעילים** שבעמוד 35.מטרת המשימה היא להצביע על החשיבות באכילת מזון. הצורך שלנו במזון נובע מהצורך בחומרים שונים שמסייעים לגוף לפעול ולהרגיש טוב. |
| המשגה | מסכמים:אנו אוכלים כדי לגדול ולהתפתח לפעול ולהרגיש טוב |
| יישום | עונים על הפעילות בריבוע השמאלי שבעמוד 33 (כיצד אראה כשאהיה גדול/גדולה).תולים את כרטיסי המילים **מזון, לגדול, להתפתח, להיות פעילים.**מחברים פרסומות המיועדים לילדים בגן חובה על חשיבות המזון לגוף. |
| סיכוםורפלקציה | מדוע חשוב לאכול?מה אני מרגיש כשאני "שוכח" לאכול בזמן? |